b'\n_START_ARTICLE_\nViljama Skorsbija l\xc4\xabcis\n_START_PARAGRAPH_\nViljama Skorsbija l\xc4\xabcis (ang\xc4\xbcu: William Scoresby Bay) ir Sadraudz\xc4\xabbas j\xc5\xabras piekrastes l\xc4\xabcis Antarkt\xc4\xabd\xc4\x81 uz robe\xc5\xbeas starp Mosona un Kempa krastiem. L\xc4\xabcis ir ap 9 km gar\xc5\xa1 un 5,5 km plats, izvietojies starp Aivstongas pussalu rietumos un Viljama Skorsbija arhipel\xc4\x81gu austrumos. Krastus rietumos un dienvidos veido l\xc4\xabdz pat 210 m augstie klin\xc5\xa1ainie Stilvela pakalni._NEWLINE_L\xc4\xabci 1936. gada febru\xc4\x81r\xc4\xab atkl\xc4\x81ja britu eksped\xc4\xabcija Discovery Investigations ar ku\xc4\xa3i William Scoresby, par godu kuram ar\xc4\xab l\xc4\xabcis tika nosaukts._NEWLINE_L\xc4\xab\xc4\x8da austrumu krast\xc4\x81 atrodas Mosonas pol\xc4\x81rstacijas vasaras nometne L\xc4\xabdingemdepo.'